stanford-oval/wikipedia huggingface dataset:
תקליט צדקה
תקליטי צדקה בולטים > 2000

| תאריך יציאה | שם | אמנ/ית | עמותה/גורם | מיקום השיא הגבוה ביותר |
| --- | --- | --- | --- | --- |
| דצמבר 2001 | "Never Too Far/Hero Medley" | מריה קארי | קורבנות פיגועי 11 בספטמבר | 5 (יפן), 81 (ארצות הברית), 67 (הולנד) |
| יולי 2002 | "Your Song" | אלטון ג'ון ואלסנדרו סאפינה | Sport Relief | 4 (הממלכה המאוחדת), 88 (הולנד) |
| נובמבר 2004 | "I'll Stand By You" | גירלז אלאוד | Children in Need | 1 (הממלכה המאוחדת), 85 (הולנד) |
| נובמבר 2004 | "Do They Know It's Christmas?" | באנד אייד 20 | רעב באתיופיה | 1 (הממלכה המאוחדת), 9 (אוסטרליה), 3 (הולנד) |
| דצמבר 2004 | "We Are the World (Cantonese)" | אמנים סינים שונים | רעידת האדמה והצונאמי באוקיינוס ההודי | 1 (הונג קונג) |
| אפריל 2007 | "I'll Stand by You" | קארי אנדרווד | Idol Gives Back | 6 (ארצות הברית) |
| אוקטובר 2007 | "Sing" | אנני לנוקס בהשתתפות מדונה ו-22 אמנים נוספים | קמפיין הפעולה הטיפולי לאיידס/HIV | 161 (הממלכה המאוחדת) |
| דצמבר 2007 | "What a Wonderful World" | איווה קסידי וקייטי מלואה | הצלב האדום הבריטי | 1 (הממלכה המאוחדת) |

| מרץ 2008 | "Better in Time/Footprints in the Sand" | ליאונה לואיס | Sport Relief | 2 (הממלכה המאוחדת) |
| ספטמבר 2008 | "Just Stand Up!" | אמנים שונים | Stand Up to Cancer | 11 (ארצות הברית), 3 (איטליה), 10 (קנדה), 26 (הממלכה המאוחדת), 39 (אוסטרליה) |
| אוקטובר/נובמבר 2008 | "Hero" | הפיינליסטים של The X Factor | עזרה לגיבורים | 1 (הממלכה המאוחדת) |
| אוגוסט 2009 | "Send It On" | דמי לובאטו, האחים ג'ונאס, מיילי סיירוס וסלינה גומז | החברים של דיסני לשינוי | 20 (ארצות הברית) |
| נובמבר 2009 | "You Are Not Alone" | הפיינליסטים של The X Factor | בית החולים הגדול אורמונד סטריט | 1 (הממלכה המאוחדת), 1 (אירלנד) |
תקליטי צדקה בולטים > 2010

| תאריך יציאה | שם | אמנ/ית | עמותה/גורם | מיקום השיא הגבוה ביותר |
| --- | --- | --- | --- | --- |
| ינואר 2010 | "Oh Africa" | אייקון וקרי הילסון | Konfidence | 56 (הממלכה המאוחדת) 4 (הונגריה) |
| פברואר 2010 | "Everybody Hurts" | אמנים שונים | רעידת האדמה בהאיטי | 1 (הממלכה המאוחדת) |
| פברואר 2010 | "We Are the World 25 for Haiti" | 70+ אמנים שונים | רעידת האדמה בהאיטי | 2 (ארצות הברית) |
| פברואר 2010 | "Make a Wave" | דמי לובאטו וג'ו ג'ונאס | החברים של דיסני לשינוי | 84 (ארצות הברית) |
| מרץ 2010 | "Wavin' Flag" | אמנים שונים | רעידת האדמה בהאיטי | 1 (קנדה) |
| ספטמבר 2012 | "Ronan" | טיילור סוויפט | Stand Up to Cancer | 16 (ארצות הברית) |
| דצמבר 2012 | "Impossible" | ג'יימס ארתור | Together for Short Lives | 1 (הממלכה המאוחדת), 1 (אירלנד), 2 (אוסטרליה) |
| מרץ 2014 | "Word Up!" | ליטל מיקס | Sport Relief | 6 (הממלכה המאוחדת) |
| אפריל, 2015 | "Fly" | אבריל לאבין | ספיישל אולימפיקס | 92 (קנדה) |
| מרץ 2017 | "What Do I Know?" | אד שירן | Comic Relief | 9 (הממלכה המאוחדת) |
| יוני 2017 | "Bridge over Troubled Water" | אמנים שונים | קורבנות השרפה במגדל גרנפל בצפון קנזינגטון, לונדון | 1 (הממלכה המאוחדת) |
| אוקטובר 2017 | "Almost Like Praying" | אמנים שונים | תוכנית הסיוע וההחלמה מהאסון של הפדרציה ההיספנית | 20 (ארצות הברית) |
| אפריל 2019 | "Earth" | אמנים שונים | התחממות עולמית – דרך קרן לאונרדו דיקפריו | 21 (הממלכה המאוחדת) 17 (ארצות הברית) |
| דצמבר 2019 | "Run" | ידועני The X Factor | Together for Short Lives ו-Shooting Star Children’s Hospices | 87 (הממלכה המאוחדת) |
תקליטי צדקה בולטים > 2020

| תאריך יציאה | שם | אמנ/ית | עמותה/גורם | מיקום השיא הגבוה ביותר |
| --- | --- | --- | --- | --- |
| אפריל 2020 | "You'll Never Walk Alone" | מייקל בול, קפטן טום מור ומקהלת שירות הבריאות הלאומי בבריטניה | NHS Charities Together | 1 (הממלכה המאוחדת) |
| אפריל 2020 | "Times Like These" | אמנים שונים | COVID-19 Solidarity Response Fund‏, Children in Need ו-Comic Relief | 1 (הממלכה המאוחדת) |
| מאי 2020 | "Stuck with U" | אריאנה גרנדה וג'סטין ביבר | First Responders Children's Foundation | 4 (הממלכה המאוחדת) 1 (ארצות הברית) |
| מאי 2020 | "Savage (Remix)" | מייגן די סטליון בהשתתפות ביונסה | Bread of Life | 3 (הממלכה המאוחדת) 1 (ארצות הברית) |
| יוני 2020 | "Black Parade" | ביונסה | BeyGOOD's Black Business Impact Fund National Urban League | 49 (הממלכה המאוחדת) |
| דצמבר 2020 | "Holy" | ג'סטין ביבר ומקהלת לואיסאם וגריניץ' | NHS Charities Together | 41 (הממלכה המאוחדת) |
| May 2021 | "Anywhere Away from Here" | ראג-אנ'-בון מאן, פינק ומקהלת לואיסאם וגריניץ' | Lewisham and Greenwich NHS Trust NHS Charities Together | 9 (הממלכה המאוחדת) |
| נובמבר 2021 | "Everywhere" | נייל הורן ואן-מארי | Children in Need | 23 (הממלכה המאוחדת) |
ביאורים

↑  מריה קארי, ביונסה, מרי ג'יי בלייג', ריהאנה, פרגי, שריל קרואו, מליסה אתרידג', נטשה בדינגפילד, מיילי סיירוס, ליאונה לואיס, קארי אנדרווד, קיישה קול, ליאן ריימס, אשנטי, סיארה
↑  אלכסנדרה ברק, שריל קול, JLS, ג'יימס בלאנט, ג'יימס מוריסון, ג'ו מקלדרי, ג'ון בון ג'ובי, קיילי מינוג, ליאונה לואיס, מריה קארי, מייקל בובלה, מיקה, מיילי סיירוס, רובי ויליאמס, רוד סטיוארט, סוזן בויל, טייק ד'את, וסטלייף
↑  ביניהם: מייקל ג'קסון (הקלטה מקורית משנת 1985), אייקון, טוני בנט, ברנדי, טוני ברקסטון, הארי קוניק ג'וניור, מיילי סיירוס, סלין דיון, סנופ דוג, ג'וש גרובן, ג'ניפר הדסון, אנריקה איגלסיאס, אל אל קול ג'יי, ג'נט ג'קסון, קניה וסט, גלדיס נייט, ג'ייסון מראז, פינק, קרלוס סנטנה, ג'ורדין ספארקס, ברברה סטרייסנד, אשר וכולי
↑  קיינאן, נלי פורטדו, סם רוברטס, אבריל לאבין, פייר בובייה, טיילר קונולי, קרדינל אופישל, ג'ולי בלאק, לייטס, דריק ויבלי, סרינה ריידר, ג'ייקוב הוגארד, אמילי היינס, הוקלי וורקמן, דרייק, שין אינג'טי, אמה, פייר לאפונט, אליספי אייזק, אסתרו, קורב לונד, פפה דובסון, ניקי ינופסקי, מאט מייס, ג'סטין נוזוקה, ג'סטין ביבר וכולי
↑  "אמנים למען גרנפל": אנג'ל, אן-מארי, באסטיל, בריאן מיי, קרל בארט, קרייג דייוויד, דינו, דונא'ו, דואה ליפה, אלה אייר, אלה הנדרסון, אמילי סאנדיי, פלר איסט, מקהלת הכוכבים של גארת' מאלון, ג'רי האליוול, גרגורי פורטר, ג'יימס ארתור, ג'יימס בלאנט, ג'סי ג'יי, ג'סי וייר, ג'ון ניומן, ג'ון מקלור, ג'ורג'ה סמית', קלי ג'ונס, לאברינת', ליאונה לואיס, ליאם פיין, מקהלת הגוספל הקהילתית של לונדון, לואי טומלינסון, לואיזה ג'ונסון, מאט גוס, מאט טרי, מר עזי, נייתן סקייס, נייל רוג'רס, עומר, פאלומה פיית', פיקסי לוט, ריי BLK, ריי, ריטה אורה, רובי ויליאמס, שאקה, סטורמזי, דה הו, טוקיו מאיירס, טום גרנן, טוני האדלי, טוליסה, וסטרן
↑  לין-מנואל מירנדה, ג'ניפר לופז, קמילה קביו, גלוריה אסטפן, מארק אנתוני, ג'ון לגוויזאמו, רובן בליידס, פדרו קאפו, דסה, לואיס פונסי, חואן לואיס גוארה, אלכס לקמואר, ריטה מורנו, אדניתה נזאריו, ג'ואל אורטיז, אנתוני ראמוס, ג'ינה רודריגז, ז'ילברטו סנטה רוזה, פי ג'יי סין סואלה, אנה וילפאניה, טומי טורס
↑  ליל דיקי, ג'סטין ביבר, אריאנה גרנדה, הלסי, זאק בראון בנד, ברנדון יורי, היילי סטיינפלד, ויז קאליפה, סנופ דוג, קווין הארט, אדם לוין, שון מנדס, צ'ארלי פות', סיה, מיילי סיירוס, ליל ג'ון, ריטה אורה, מיגל, קייטי פרי, ליל יאכטי, אד שירן, מייגן טריינור, ג'ואל אמביד, טורי ליינז, ג'ון לג'נד, סיי, באד באני, קריס וו, בקסטריט בויז, לאונרדו דיקפריו
↑  5 Seconds of Summer, איי ג'יי טרייסי, אן-מארי, באסטיל, ביפי קליירו, סלסט, כריס מרטין, דרמוט קנדי, דואה ליפה, אלי גולדינג, פו פייטרס, גרייס קרטר, היילי סטיינפלד, ג'ס גלין, מייבל, פאלומה פיית', ראג-אנ'-בון מאן, ריטה אורה, רויאל בלאד, סם פנדר, שון פול, סיגריד, יאנגבלאד, זארה לארסון
הערות שוליים

↑  How To Release a Charity Single- A Step by Step Guide, Horus Music, ‏2021-02-16 (באנגלית אמריקאית)
1 2  The Concert for Bangladesh, August 1, 1971, נבדק ב-2021-12-01
↑  ABBA – Chiquitita (1979, Vinyl) (באנגלית), נבדק ב-2021-12-01
↑  Bee Gees - Too Much Heaven, Discogs (באנגלית)
↑  Do They Know It’s Christmas? How Band Aid Fed The World, Dig! (באנגלית אמריקאית)
↑  Is “Do They Know It’s Christmas?” the most misunderstood holiday song?, America Magazine, ‏2018-12-19 (באנגלית)
↑  Band Aid: The Charitable—and Controversial—History of 'Do They Know It's Christmas?', www.mentalfloss.com, ‏2019-12-19 (באנגלית)
↑  USA for Africa, Billboard (באנגלית אמריקאית)
↑  Every Number 1 charity single on the Official Chart, www.officialcharts.com (באנגלית)
↑  "Entertainment News | BreakingNews.ie". אורכב מ-המקור ב-2010-01-28. נבדק ב-2010-01-25.
↑  X Factor Simon Cowell Earthquake Charity Single To Be REM's Everybody Hurts, Sky Sources Say | Showbiz News | Sky News (אורכב 25.01.2010 בארכיון Wayback Machine)
.gf

| --- | --- |
 תאריך ייסוד:  1996 
 www.nic.gf
 
.gf היא סיומת אינטרנט משנית, השייכת לגיאנה הצרפתית. סיומת אינטרנט זו נוצרה ב-1996.
סיומת זו מנוהל על ידי ספק שירותי האינטרנט פלוס ועל מרחב הכתובות אחראית חברת נט פלוס.
סיומת זו נדירה עקב אוכלוסייתה המצומצמת של גינאה הצרפתית.
הערות שוליים

↑  IANA — .gf Domain Delegation Data, www.iana.org
↑  DOMeNIC: Domaine GF GP MQ sur DOM-eNIC, web.archive.org, ‏2013-09-03
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תאוריית הגלים של איירי

גלי מים מלאכותיים שנוצרו בתעלת גלים שבמעבדת האוקיינוגרפיה של אוניברסיטת ניו-המפשייר. הגלים הם בעלי תלילות נמוכה (אם כי לא מאוד נמוכה), ולכן מתאימים בקירוב לתיאור הגלי של איירי.
במכניקת הזורמים, תאוריית הגלים של איירי (לעיתים נקראת גם תאוריית הגלים הליניארית) היא תיאור ליניארי של ההתקדמות גלים על פני השטח של שכבת זורם הומוגנית. התאוריה מניחה שלשכבת הזורם יש גובה ממוצע אחיד, ושזרימת הזורם היא בלתי-צמיגה, בלתי דחיסה, ואי-רוטציונית. התאוריה פורסמה לראשונה, בצורה נכונה, על ידי ג'ורג' בידל איירי במאה ה-19. לעיתים קרובות, כאשר מתייחסים לפתרון המתמטי הנפוץ והבסיסי ביותר בתאוריה של גלי מים, מתכוונים לתאוריה של איירי. הנחת הליניאריזציה המרכזית של התאוריה היא שאמפליטודת הגל קטנה בהרבה מאורך הגל שלו, כך שניתן להזניח אפקטים מסדרים גבוהים יותר הקשורים בתלילות הגל.
התאוריה הכללית של גלי מים היא באופן מובהק מורכבת יותר ממקבילות לה בתחומים אחרים (כמו אקוסטיקה), מה שמסביר גם את הופעתה המאוחרת יחסית לתאוריות מתמטיות אחרות בנוגע לגלים מכניים; בעת שפורסמה התאוריה של איירי נחשבה ליישום חדשני של עקרונות מכניקת הזורמים לניתוח תופעות גליות באוקיינוס. בכך שהיא מתבססת על המשוואות המתארות זרימה פוטנציאלית בלתי יציבה, התאוריה של איירי מצביעה על המנגנון האחראי להתקדמות גלי ים, זאת שכן היא מאפשרת להסביר את ההתקדמות הבלתי-מופרעת כמעט של גלי ים לאורך מרחקים עצומים באוקיינוס, שלעיתים נדמית כמתחוללת כמעט כאילו מכוח האינרציה. במסגרת התאוריה, ההתקדמות הסדירה של הגל היא תוצא של השינוי בגודל פיזיקלי דמוי לחץ הנקרא "נגזרת פוטנציאל המהירות" – כלומר התאוריה מניחה קיום של הפרעה התחלתית בפני המים, אליה מקושרים שינויים במאפיינים הפיזיקליים של הזורם, והם אלו שמתניעים את התקדמות הגל.
בתאוריית הגלים של איירי נעשה שימוש לעיתים קרובות באוקיינוגרפיה כדי למדל מצבי ים אקראיים - היא נותנת תיאור של הקינמטיקה והדינמיקה של הגלים בדיוק גבוה מספיק למטרות רבות. תאוריית הגלים של איירי מנבאת היטב גם את המהירות של גלי צונאמי באוקיינוס הפתוח, לפני שהם מתחילים לגבוה בקרבת החוף. בתאוריה נעשה שימוש גם כדי לקבל אומדן מהיר וגס של מאפייני גלים וההשפעות שלהם. האומדן הזה מדויק עבור יחסים נמוכים של גובה הגל לעומק המים (גלים במים עמוקים) ושל גובה הגל לאורך הגל שלו.
גזירת פונקציית הפוטנציאל > פתרון בעבור גל מונוכרומטי מתקדם

בעבור גל מתקדם בעלת תדירות יחידה - גל מונוכרומטי - פני המים הם מהצורה:
\eta \,=\,a\,\cos \,(kx\,-\,\omega t).
פוטנציאל הזרימה שמקיים את משוואת לפלס (1) בתחום הזורם, כמו גם את תנאי השפה הקינמטיים על הקרקעית (2) ועל פני המים (3), הוא מהצורה:
\Phi \,=\,{\frac {\omega }{k}}\,a\,{\frac {\cosh \,{\bigl (}k\,(z+h){\bigr )}}{\sinh \,(k\,h)}}\,\sin \,(kx\,-\,\omega t),
כאשר sinh ו-cosh הם פונקציות היפרבוליות. אולם η ו-Φ חייבים גם לקיים את תנאי השפה הדינמי, מה שמביא ליחס נפיצה לא ליניארי:
\omega ^{2}\,=\,g\,k\,\tanh \,(kh),
גזירת פונקציית הפוטנציאל > תנועת אלמנטי הזורם מתחת לגל

ניתוח של הנגזרות החלקיות של פונקציית הפוטנציאל (הרכיבים השונים של מהירות האלמנט) נותן את ערכי המהירות האופקית והאנכית של אלמנטי הזורם:
u_{x}=a\omega {\frac {cosh(k(h+z))}{sinh(kh)}}cos(kx-\omega t)
u_{z}=-a\omega {\frac {sinh(k(h+z))}{sinh(kh)}}sin(kx-\omega t)
וניתן להסיק ממהירויות אלה את ערכי ההסטה האופקית המרבית A וההסטה האנכית המרבית B של אלמנט זורם במהלך תנועת הגל:
A=a{\frac {cosh(k(h+z))}{sinh(kh)}}
B=a{\frac {sinh(k(h+z))}{sinh(kh)}}
בנוסף, הצבת הקשר בין התדירות הזוויתית למספר הגל (יחס הנפיצה) מאפשרת לקבל את משוואת המסלול של אלמנט זורם:
{\frac {x^{2}}{A^{2}}}+{\frac {y^{2}}{B^{2}}}=1
משוואה זו מייצגת אליפסה עם חצי ציר ראשי A וחצי ציר משני B. כלומר, אלמנטי הזורם נעים במסלולים אליפטיים סגורים. במים עמוקים, כלומר בגבול שבו עומק המים שואף לאינסוף, A = B כאשר 0 = z. תוצאה זאת עקבית עם ההנחה בפיתוח שאלמנטי הזורם על פני המים נעים במסלולים מעגליים במהירות קבועה (המהירות הקבועה היא  u=a\omega ), או לכל הפחות במהירות כמעט קבועה (בעבור יחס לא נמוך מאוד של אורך הגל לעומק המים). שימו לב שגם כאשר יורדים משמעותית בעומק, בגבול של מים עמוקים המסלולים נשמרים מעגליים בקירוב גם בעומק רב; האליפטיות של מסלולי האלמנטים מובחנת רק כאשר עומק המים הוא בר-השוואה לאורך הגל.
גזירת פונקציית הפוטנציאל > התנהגות מהירות הגלים במים עמוקים ורדודים

נהוג לשייך את הגלים לשלוש קטגוריות: גלים במים עמוקים, גלים במים רדודים וגלים בעומק ביניים. גלים שמקיימים שהיחס בין אורך הגל שלהם לעומק המים המקומי נמוך מאוד ייקראו גלי מים עמוקים (קריטריון כמותי מקורב לכך הוא כאשר h > ½ λ), גלים שאורך הגל שלהם גדול משמעותית מעומק המים המקומי ייקראו גלי מים רדודים (קריטריון כמותי מקורב לכך הוא כאשר h < 0.05 λ), ואילו גלים לגביהם מתקיים אחרת ייקראו גלי ביניים. עבור גלים בתחום הביניים התנהגות מהירות המופע של גל בעבור עומק נתון נשלטת על ידי k (מספר הגל) והטנגנס ההיפרבולי שביחס הנפיצה, כלומר היא מושפעת הן מאורך הגל והן מהעומק, בשונה מגלים בתחומים האחרים, שכן, כפי שניווכח מיד, מהירות גלי מים עמוקים מושפעת רק מאורך הגל ולא מהעומק, ואילו ההפך הוא הנכון עבור גלי מים רדודים.
נתייחס כעת לשני מקרי הקצה - גלי מים עמוקים וגלי מים רדודים. במים עמוקים המכפלה  kh שואפת לאינסוף (שכן k קשור בהופכי של אורך הגל), לכן הטנגנס ההיפרבולי הופך שווה ל-1 ומקבלים שמהירות הגל לא מושפעת בכלל מעומק המים, אלא רק ממספר הגל. במקרה זה נקבל:  \omega ^{2}\,=\,g\,k\,\tanh \,(kh)=gk, ולפיכך מהירות המופע היא:
 {\frac {\omega }{k}}={\sqrt {\frac {g}{k}}}={\sqrt {\frac {g\lambda }{2\pi }}}.
במים רדודים לעומת זאת, המכפלה  kh שואפת לאפס, לפיכך הטנגנס ההיפרבולי שווה ל-kh, והביטוי למהירות המופע של גל הוא:
{\frac {\omega }{k}}={\sqrt {\frac {gkh}{k}}}={\sqrt {gh}}
כלומר מספר הגל מצטמצם - מהירות הגל לא תלויה בכלל באורך הגל אלא רק בעומק המים. נוסחה זאת היא למעשה מהירות התקדמות גל צונאמי באוקיינוס הפתוח. ראוי להבחין כי המהירות הנצפית של גלי מים אינה בהכרח זאת, שכן גל לעולם אינו מופיע בצורתו הסינוסואידית הטהורה - אלא שמופיעות דווקא חבילות גלים בתחום תדרים צר סביב תדר מסוים. לפיכך נכון יותר להשתמש במהירות החבורה כדי לחזות את מהירות הגלים. מהירות החבורה, שמתקבלת מגזירת יחס הנפיצה, היא:
d\omega /dk={\frac {1}{2}}c_{p}\left(1+{\frac {2kh}{\sinh \left(2kh\right)}}\right), כאשר  c_{p} היא מהירות המופע. בגבול של מים עמוקים (kh שואף לאינסוף) נקבל שמהירות החבורה היא רק חצי ממהירות המופע:  c_{g}=1/2c_{p}={\sqrt {\frac {g\lambda }{8\pi }}}. לעומת זאת, במקרה של מים רדודים נקבל שמהירות החבורה שווה למהירות המופע. באיור משמאל מופיעים גרפים שמסכמים את התנהגות הגלים (מהירות המופע ומהירות החבורה) בתלות ביחס  h/\lambda .
פרמטרים פיזיקליים המקושרים לגלי מים > הלחץ מתחת לגל

כתוצאה מחלוף הגל, ישנם אוסצילציות בלחץ הסטטי שחווה עצם בעומק מסוים מתחת למפלס z = 0. ניתן להעריך את הלחץ הסטטי בעומק z כפונקציה של הזמן בעזרת שימוש בשנית במשוואת ברנולי לזרימה פוטנציאלית בלתי יציבה - אלא שהפעם מיישמים אותה לפנים הזורם ולא לשפה (בה הלחץ קבוע ושווה ללחץ האטמוספירי). תחת ההנחה של מים עמוקים, ניתן להניח כי כל המסלולים של אלמנטי הזורם להם רדיוס משמעותי (מספר אחוזים מרדיוס התנועה בפני המים) הם בקירוב טוב מעגליים, כאשר התנועה לאורך המעגל היא במהירות קבועה. הדבר מאפשר לפשט משמעותית את משוואת ברנולי המתאימה, שכן כאשר מיישמים את המשוואה לקו זרם מסוים, איבר ריבוע המהירות הופך קבוע ובלתי משפיע על הלחץ. כעת נרשום שוב את משוואת ברנולי:
\qquad {\frac {\partial \Phi }{\partial t}}\,+{\frac {P}{\rho }}+\,g\,\eta \,=\,0
הצבה של פונקציית הפוטנציאל שנגזרה קודם במשוואה הזאת מניבה את התוצאה:
{\frac {P}{\rho }}={\frac {gcosh(k(z+h))}{cosh(kh)}}acos(kx-\omega t)-gz={\frac {gcosh(k(z+h))}{cosh(kh)}}\eta (x,t)-gz
שינוי צורה של המשוואה נותן:  {\frac {P}{\rho g}}=K_{p}\eta -z, כאשר  K_{p}={\frac {cosh(k(z+h))}{cosh(kh)}} הוא קבוע שתלוי רק בעומק. הקבוע  K_{p} נקרא פקטור שינוי הלחץ. המשוואה האחרונה ללחץ מייצגת תנודות סינוסואידיות של הלחץ בעומק z מסביב ללחץ ההידרוסטטי הטבעי והממוצע בעומק z (היינו  \rho gz). הערך של  K_{p} יורד כמעט מעריכית עם העומק, ופירוש הדבר הוא שתנודות הלחץ המקושרות למעבר של גל מים יורדות עם העומק, עד שבעומק מסוים כבר לא ניתן להבחין בשינויים בלחץ. החישוב נעשה עבור המקרה של מים עמוקים; במים רדודים לא ניתן עוד להזניח את האקסצנטריות של המסלולים האליפטיים, והביטוי המתקבל לשינויים המחזוריים בלחץ מעט סבוך יותר.
פרמטרים פיזיקליים המקושרים לגלי מים > צפיפות האנרגיה של גלי מים

האנרגיה של גלי מים היא גודל בעל חשיבות ראשונה במעלה ליישומים טכנולוגיים כמו הפקת אנרגיה הידרואלקטרית, וזהו הגודל המרכזי שמעבירות רכבות גלים באוקיינוס. כפי שהודגם מקודם, גדלים רבים המקושרים לגלים כמו התרוממות פני המים והמהירות המסלולית של האלמנטים, הם תנודתיים בטבעם עם ממוצע אפס (במסגרת התאוריה הליניארית). בגלי מים, הגודל האנרגטי שנעשה בו שימוש רב ביותר הוא צפיפות האנרגיה הממוצעת ליחידת שטח של הגל. זהו הסכום של האנרגיה הקינטית והפוטנציאלית, המסוכמות לכל העומק של שכבת הזורם וממוצעות במהלך מחזור אחד של גל. הגודל הפשוט יותר לחישוב הוא האנרגיה הפוטנציאלית הממוצעת ליחידת שטח Epot של גלי כבידה בזורם, שהיא הסטייה של האנרגיה הפוטנציאלית מהמצב היציב (כאשר פני המים אחידים בגובהם) אודות לקיום הגלים:
E_{\text{pot}}\,=\,{\overline {\int _{-h}^{\eta }\rho \,g\,z\;{\text{d}}z}}\,-\,\int _{-h}^{0}\rho \,g\,z\;{\text{d}}z\,=\,{\overline {{\frac {1}{2}}\,\rho \,g\,\eta ^{2}}}\,=\,{\frac {1}{4}}\,\rho \,g\,a^{2},
כאשר המעבר האחרון נובע מהעובדה שהממוצע של  sin^{2}(\theta ) על פני מחזור אחד הוא 1/2. האנרגיה הקינטית הממוצעת ליחידת שטח Ekin מחושבת באופן דומה על ידי אינטגרציה על כל הערכים של z (העומקים השונים) ואז מיצוע של תוצאת האינטגרציה על פני מחזור של הגל:
E_{\text{kin}}\,=\,{\overline {\int _{-h}^{0}{\frac {1}{2}}\,\rho \,\left[\,{\boldsymbol {u}}_{x}^{2}\,+\,u_{z}^{2}\,\right]\;{\text{d}}z}}\,=\,{\frac {1}{4}}\,\rho \,{\frac {\omega ^{2}}{k\,\tanh \,(k\,h)}}\,a^{2},
כאשר  \omega  היא התדירות הזוויתית. בעזרת שימוש ביחס הנפיצה, נקבל שהתוצאה לאנרגיה הקינטית הממוצעת היא:
E_{\text{kin}}\,=\,{\frac {1}{4}}\,\rho \,g\,a^{2}.
כפי שניתן לראות, צפיפות האנרגיה הקינטית הממוצעת שווה לצפיפות האנרגיה הפוטנציאלית הממוצעת. זוהי תכונה כללית של צפיפויות אנרגיה של גלים ליניאריים מתקדמים במערכת משמרת. צפיפות האנרגיה הממוצעת ליחידת שטח של הגל היא:
E\,=\,E_{\text{pot}}\,+\,E_{\text{kin}}\,=\,{\frac {1}{2}}\,\rho \,g\,a^{2}.
קצב זרימת האנרגיה דרך חתך ניצב לכיוון התקדמות הגל שווה למכפלת צפיפות האנרגיה הכוללת במהירות הגל וברוחב הגל L (רוחב הגל אינו אורך הגל). כלומר:
J={\frac {dE}{dt}}=L\cdot {\frac {\omega }{k}}\cdot {\frac {1}{2}}\rho ga^{2}
וכאשר מדובר בחבילת גלים יש להחליף את מהירות המופע במהירות החבורה. בנוסף, משימור שטף האנרגיה של חזיתות גלים ניתן לקבל תוצאה חשובה נוספת (חוק גרין) על שינוי האמפליטודה של גלי מים רדודים:
a\propto h^{-{\frac {1}{4}}}L^{-{\frac {1}{2}}}.
כאשר h הוא עומק המים המקומי. תוצאה זאת מתארת היטב את הגידול העצום בגובה של גלי צונאמי עם הגעתם לחופים. יותר מכך, על סמך ידיעת תוואי הקרקעית, הקשר שהחוק מתאר בין רוחב חזית הגל לאמפליטודה שלו מאפשר לנבא באילו אזורים צפויים הגלים להתחזק מעבר לממוצע, שכן תוואי הקרקעית הוא שמכתיב את התעקמות הקרניים המייצגות את חזיתות הגלים (התעקמות הקרניים נשלטת על ידי העקיפה והשבירה של הגלים).
אפקטים מסדרים גבוהים יותר > סחיפת סטוקס

ניתן ליישם את עקרונות התאוריה הליניארית של איירי גם כדי להשיג קירוב טוב של אפקטים לא ליניאריים הקשורים בגלי ים. למשל, ניתן להיעזר בפתרון היסודי של איירי כדי לקבל אומדן לסחיפת סטוקס (Stokes drift) - תופעה בה המהירות האופקית הממוצעת של אלמנט מים שונה מאפס, כך שמתקבלים מסלולים פתוחים ונוצרת "סחיפה" של אלמנטי הזורם בזמן - מעבר מים נטו בכיוון התקדמות הגל. למעשה, מה שמבדיל את תאוריית הגלים של סטוקס מתאוריית הגלים של איירי הוא התחשבות בשיפוע הלא זניח של הגל. בפיתוח התאוריה של איירי, הזנחנו את שיפוע הגל בקבלת התנאי הקינמטי השלישי (על מהירות אלמנט זורם בסמוך לפני המים), ובחלק זה נבצע אנליזה כללית ומדויקת יותר בגבול של מים עמוקים.
התופעה של סחיפת סטוקס בגלים אינה מיוחדת רק לגלי מים, אף כי במקור ג'ורג' גבריאל סטוקס גילה אותה ב-1847 במחקרו המתמטי המעמיק על גלי ים לא ליניארים. בגלי קול קיימת תופעה דומה של סחיפה כאשר מניחים שאמפליטודת הלחץ של הקול אינה זניחה ביחס ללחץ האטמוספירי - או לחלופין שמהירות אלמנטי האוויר אינה זניחה ביחס למהירות הקול; גם אם המהירות הממוצעת של שדה המהירות בנקודה כלשהי היא אפס, המסלול של חלקיק הנע בכל נקודה במהירות הזרימה המקומית לא יהיה בהכרח חסום. במובן זה, אפקט הסחיפה של חלקיק נגזר מן ההבדל בין התיאור הלגראנז'י והאוילרי של שדה הזרימה. קל להבין זאת כאשר לוקחים שני מקרי קיצון - הראשון כאשר אמפליטודת המהירות בנקודה (x,t) אפסית והשני כאשר אמפליטודת המהירות שווה למהירות הקול. במקרה הראשון נקבל שהאלמנט מתנודד הרמונית מסביב לנקודת שיווי המשקל שלו, ואילו במקרה השני נקבל שהחלקיק מתקדם במהירות הגל הנושא של שדה הזרימה - כך שמבחינתו הגל נייח - ולכן מהירותו לא צריכה להשתנות כלל, אלא שהיא עומדת על ערך קבוע ששווה למהירות הסחיפה.
כלומר, כאשר החלקיק נע בכיוון התקדמות הגל מהירותו משתנה לאט יותר מאשר כאשר הוא נע בניגוד לתנועת הגל, והיא יורדת בקצב שתלוי במהירות היחסית בינו לבין הגל. כיוון שכך, החלקיק שוהה זמן רב יותר בתנועה עם הגל מאשר בתנועה בניגוד לכיוון הגל. הדבר מאפשר לו לגמוע מרחק רב יותר בהתקדמות עם הגל לעומת המרחק שהוא חוזר אחורנית כאשר הוא נע בניגוד אליו. התוצאה של האסימטריה הזאת היא התקדמות נטו של החלקיק בכיוון האופקי בכל מחזור גלי.
בדומה לכך, כאשר מניחים כי המהירות האופקית המרבית של אלמנטי זורם בסמוך לפני השטח של גל מים אינה זניחה ביחס למהירות המופע של הגל, מתקבלת סחיפת מים נטו בכיוון התקדמות הגל. התנאי האחרון שקול להנחה ששיפוע הגל אינו זניח, כי:
{\frac {\omega \cdot a}{\omega /k}}=ka
ו-ka הוא הפקטור שאחראי לתלילות הגל.
במאמרו מ-1847 סטוקס גזר ביטוי למהירות האופקית של אלמנט זורם על פני המים כפונקציה של הזמן, והראה שהוא מכיל איבר בעל ממוצע זמני שונה מאפס, שהוא (ערך הממוצע):  k\omega a^{2}, וזהו איבר הסחיפה. איבר הסחיפה הזה, שיחסי לאמפליטודה של הגל בריבוע, נקרא מהירות הסחיפה. סטוקס הראה גם שהסחיפה בעומק שרירותי z היא :  {\bar {\boldsymbol {u}}}_{S}\,=\,{\frac {1}{2}}\,\omega \,k\,a^{2}\,{\frac {\cosh \,2\,k\,(z+h)}{\sinh ^{2}\,(k\,h)}}\,.
כלומר הדעיכה של אפקט הסחיפה עם העומק היא יותר חזקה מאשר הדעיכה של המהירות האופקית עם העומק; מהירות הסחיפה דועכת בקירוב לפי  e^{-2kz} בעוד מהירות האלמנטים יורדת לפי
 e^{-kz}.
אפקט נוסף שקשור לרעיונות מאחורי הפיתוח הזה קשור בהבדל בזמן המחזור של הגל שחווה אלמנט זורם בסמוך לפני המים לעומת זמן המחזור של הגל מנקודת מבט אוילרית. זמן המחזור של הגל שיחווה אלמנט זורם יהיה ארוך יותר מהמחזור שימדוד צופה חיצוני. אפקט זה הוא אודות לתוצא דופלר.